*Spis č.: 04-A2-2021*  **Správa mestskej zelene v Košiciach**

Rastislavova 79, 040 01 Košice

**Výzva na predkladanie ponúk**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

Jiřina Vrabcová – [vrabcova@smsz.sk](mailto:vrabcova@smsz.sk) tel. č.: 055/7263 429

Ing. Marek Bobík – e-mail: [bobik@smsz.sk](mailto:bobik@smsz.sk) , tel. : 0903 906 842

Ing. Ľudmila Luxová – sam. odb. ref. pre VO, e-mail: [luxova@smsz.sk](mailto:luxova@smsz.sk), tel.: 055/7263 409

Ing. Marcela Kaduková – sam. odb. ref. pre VO, e-mail: [kadukova@smsz.sk](mailto:kadukova@smsz.sk) tel. 055/7263 409

JUDr. Katarína Ondášová – vedúca PaPÚ, e- mail: [ondasova@smsz.sk](mailto:ondasova@smsz.sk), tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** [smsz@smsz.sk](mailto:smsz@smsz.sk)

**Internetová adresa:** [www.smsz.sk](http://www.smsz.sk)

**2. Názov predmetu zákazky:**

**„Doplnenie a výmena herných prvkov na detské ihriská“**

Zákazka je na: dodanie tovaru vrátane montáže a osadenia

**3. Opis predmetu zákazky:**

Predmetom zákazky je doplnenie a výmena herných prvkov na detské ihriská v majetku Správy mestskej zelene v Košiciach. Herné prvky sú kovové (antikoro - antivandal), ostatné časti sú z HDPE plastu, sú bez údržbové, dizajnovo univerzálne, certifikované, spĺňajúce normy STN EN 1176 – 77.

Rozsah zákazky tvorí Príloha č. 4, ktorá určuje technické parametre jednotlivých herných prvkov, rozmerovo je možná alternatíva alebo ekvivalent. Presné rozdelenie herných prvkov je v prílohe č. 5:

Dielčia výmena prvkov – 16 ks

Výmena herných prvkov v rámci rekonštrukcie detských ihrísk:

MČ Dargovských hrdinov – Detské ihrisko Ovručská 2

MČ Staré mesto – Detské ihrisko Karpatská 2

MČ Sídlisko Ťahanovce – Detské ihrisko Maďarská 14 – 16

MČ Sever – Detské ihrisko Hlinkova 36 – 38

MČ Nad jazerom – Detské ihrisko Ždiarska 1 – 3

MČ Západ – Detské ihrisko Žilinská – park

MČ Západ – Detské ihrisko Ipeľská –Kysucká - dvor

**4. Predpokladaná hodnota zákazky: 61 670,00 € bez DPH**

**5. Množstvo alebo rozsah predmetu zákazky: Celý predmet zákazky**

**6. Základné zmluvné podmienky:**

* Miesto plnenia predmetu zákazky: Správa mestskej zelene v Košiciach – územie mesta Košice
* Termín realizácie: Na základe požiadaviek verejného obstarávateľa
* Splatnosť faktúr: Do 30 dní od jej doručenia
* Zmluvné podmienky – Rámcová dohoda (príloha č. 3 tejto Výzvy) uzatvorená na dobu určitú – jeden rok.
* Neoddeliteľnou súčasťou Rámcovej dohody je: Výkaz výmer a Cenová ponuka.
* Verejný obstarávateľ si vyhradzuje právo spresniť podmienky zmluvy s úspešným uchádzačom.
  + Predmet zákazky bude financovaný z rezervného fondu organizácie na základe faktúry bez zálohovej platby. Fakturácia sa uskutoční na základe skutočne dodaného tovaru a po podpísaní dodacieho listu. Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.
* Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

**7. Lehota na predloženie cenovej ponuky: Do 21.04.2021 do 10:00 hod.**

**8. Cena a spôsob určenia ceny:**

* Cena bude uvedená v € bez DPH aj s DPH.
* Cena za predmet zákazky musí zahŕňať všetky náklady spojené s predmetom zákazky. Do ceny je potrebné započítať aj cenu za dopravu na miesto dodania tovaru a osadenie herných prvkov.
* Cena uvedená v ponuke uchádzača bude stanovená ako pevná v € s DPH za jednotku množstva.
* Cena súvisiaca s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Ak je uchádzač platcom dane z pridanej hodnoty, navrhovanú cenu uvedie v zložení:
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH

Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené v bode 13. tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Ponuky sa vyhodnocujú na základe **najnižšej ceny a zodpovedajúcej kvality**. Pod cenou sa rozumie celková cena za predmet zákazky v EUR **s DPH**  (súčet jednotkových cien) **a splnení noriem STN EN 1176 – 77.**

Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

Cena sa bude hodnotiť s DPH, ak je uchádzač platcom DPH. Ak uchádzač platcom DPH nie je, potom sa hodnotí cena celkom, teda bez DPH.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky: Rámcová dohoda**

S úspešným uchádzačom bude uzatvorená Rámcová dohoda na dobu určitú – jeden rok, maximálne 74 000,00 € s DPH počas trvania rámcovej dohody. Záväzný návrh Rámcovej dohody tvorí príloha č. 3 tejto Výzvy.

Verejný obstarávateľ určuje svoje obchodné podmienky predmetu zákazky v Rámcovej dohode, ktorá bude uzavretá s úspešným uchádzačom. **Verejný obstarávateľ si vyhradzuje právo spresniť podmienky Rámcovej dohody s úspešným uchádzačom**. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v Prílohe č. 3 tejto Výzvy.

**13.** **Podmienky účasti:**

Uchádzač musí spĺňať podmienky účasti týkajúce sa osobného postavenia podľa:

- **§ 32 ods. 1 písm. e)** ZVO – t. j. uchádzač je oprávnený dodávať tovar, uskutočňovať stavebné práce alebo poskytovať službu, zodpovedajúce predmetu zákazky. Pre účely splnenia predmetnej podmienky účasti osobného postavenia uchádzač nepredkladá doklad o oprávnení dodávať tovar, uskutočňovať stavebné práce alebo poskytovať službu, (napríklad výpis z Obchodného registra/Živnostenského registra), uvedenú skutočnosť overí verejný obstarávateľ  informačného systému verejnej správy.

Uvedené platí pre subjekty taxatívne vymenované v § 2 ods. 2 zákona č. 272/2015 Z.z. o registri právnických osôb, podnikateľov a orgány verejnej moci a o zmene a doplnení niektorých zákonov.

V ostatných prípadoch je uchádzač naďalej povinný predložiť doklad preukazujúci splnenie podmienky účasti týkajúcej sa osobného postavenia (napríklad výpis z Obchodného registra alebo Živnostenského registra).

Ak uchádzač nesplnil požiadavku podľa tohto bodu výzvy na predkladanie ponúk, bude vyzvaný na vysvetlenie alebo doplnenie dokladov.

- **§ 32 ods. 1 písm. f)** ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 2 Výzvy).

- U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

**Ponuka musí obsahovať tieto dokumenty:**

- **Cenová ponuka** - Príloha č. 1

- **Čestné vyhlásenie** § 32 ods. 1 písm. f) a § 40 ods. 6 písm. f) ZVO, vložený do systému JOSEPHINE (Príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,

**- Rámcová dohoda** (Príloha č. 3 tejto Výzvy), vyplnenú a podpísanú uchádzačom, jeho štatutárnym zástupcom resp. ním splnomocnenou osobou),

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

- **Výkaz výmer –** Príloha č. 5

**-Čestné vyhlásenie uchádzača, že herné prvky, ktoré ponúka sú v súlade s normami STN EN 1176 – 77.**

**- Opis herných prvkov, resp. obrazovú prílohu herného prvku**

**14. Prijatie ponuky a uzavretie zmluvy:**

Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma. Úspešný uchádzač bezodkladne, **najneskôr však do 5 pracovných dní** odo dňa doručenia výzvy na podpis Rámcovej dohody doručí **2x podpísanú Rámcovú dohodu** vrátane príloh na adresu verejného obstarávateľa uvedenú v bode 1 tejto výzvy.

Rámcová dohoda uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Verejný obstarávateľ si vyhradzuje právo neprijať ani jednu ponuku v prípade, že predložené ponuky nebudú výhodné pre verejného obstarávateľa.

**15. Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Dodanie tovaru sa bude realizovať priebežne podľa potreby a lehoty plnenia rámcovej dohody na základe čiastkových objednávok vystavených objednávateľom.

- Dodanie tovaru objednávateľ požaduje do 15 dní od doručenia záväznej objednávky.

- Otázky k predmetu zákazky je potrebné doručiť verejnému obstarávateľovi najneskôr 24 hodín pred termínom na predkladanie ponúk e-mailom v systéme Josephine v okne „Komunikácia“.

**Kontaktná osoba za verejného obstarávateľa**:

Jiřina Vrabcová , [vrabcová@smsz.sk](mailto:vrabcová@smsz.sk), tel. č.: 055/7263 429

**Verejný obstarávateľ môže zrušiť použitý postup zadávania zákazky.**

Verejný obstarávateľ môže zrušiť použitý postup zadávania zákazky z nasledovných dôvodov:

a) nebude predložená ani jedna ponuka,

b) ani jedna z predložených ponúk nebude zodpovedať určeným požiadavkám verejného obstarávateľa,

c) ak sa zmenili okolnosti, za ktorých sa vyhlásilo toto verejné obstarávanie,

d) jej zrušenie nariadil úrad,

e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné.

Verejný obstarávateľ **môže** požiadať úspešného uchádzača o predloženie:

- Originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu podpísania Rámcovej dohody.**

Schválil: Ing. Marta Popríková

riaditeľka

Prílohy: Príloha č. 1 – Cenová ponuka

Príloha č. 2 – Čestné vyhlásenie

Príloha č. 3 – Návrh Rámcovej dohody

Príloha č. 4 – Technické parametre jednotlivých herných prvkov

Príloha č. 5 – Výkaz výmer